ai4bharat/Pralekha huggingface dataset:
ప్రధాన మంత్రి కార్యాలయం
దుంగ్తి గ్రామంలో మైనస్ 30 డిగ్రీల చలిలోనూ కొళాయి నీటి సరఫరాపై ప్రజలకు ప్రధానమంత్రి అభినందనలు
తూర్పు లద్దాఖ్లోని దెమ్జోక్ సమీపానగల దుంగ్తి గ్రామంలో మైనస్ 30 డిగ్రీల చలిలోనూ కొళాయి నీరు సరఫరా కావడంపై అక్కడి ప్రజలకు ప్రధానమంత్రి శ్రీ నరేంద్ర మోదీ అభినందనలు తెలిపారు.
దీనిపై పార్లమెంటు సభ్యుడు జమ్యాంగ్ షెరింగ్ నాంగ్యాల్ ట్వీట్కు ప్రతిస్పందన ట్వీట్లో:
“దుంగ్తి గ్రామ ప్రజలకు అభినందనలు. ‘ఇంటింటికీ కొళాయి నీరు’ వాగ్దానం నెరవేర్చేందుకు మేం కచ్చితంగా కట్టుబడి ఉన్నాం” అని ప్రధానమంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
వాణిజ్యం మరియు పెట్టుబడులపై 5వ మంత్రివర్గ చర్చలు చేపట్టనున్న భారతదేశం, కెనడా
కెనడా ప్రభుత్వానికి చెందిన అంతర్జాతీయ వాణిజ్యం, ఎగుమతుల ప్రమోషన్, చిన్న వ్యాపారం మరియు ఆర్థిక అభివృద్ధి మంత్రి గౌరవనీయులైన మేరీ ఎన్జీ ఈ నెల 10 – 13 మధ్య న్యూఢిల్లీకి రానున్నారు. భారతదేశం – కెనడాకు సంబంధించిన వాణిజ్యం మరియు పెట్టుబడుల పై మంత్రివర్గ సంభాషణ  నిర్వహించడానికి ఆమె ఇక్కడకు విచ్చేస్తున్నారు.
ఈ సమావేశానికి జౌళి శాఖ మంత్రి, వాణిజ్యం మరియు పరిశ్రమల శాఖ మంత్రి మరియు వినియోగదారుల వ్యవహారాలు, ఆహారం మరియు ప్రజాపంపిణీ శాఖల మంత్రి శ్రీ పీయూష్ గోయల్ అధ్యక్షత వహిస్తారు. MDTI సమావేశంలో భారతదేశం-కెనడా సమగ్ర ఆర్థిక భాగస్వామ్య ఒప్పందం  సహా ద్వైపాక్షిక సంబంధాలు మరియు ఆర్థిక భాగస్వామ్యాన్ని మరింత బలోపేతం చేయడానికి వివిధ ద్వైపాక్షిక వాణిజ్యం మరియు పెట్టుబడి సమస్యలపై చర్చించనున్నారు.
COVID-19 మహమ్మారి ఫలితంగా పతనం తర్వాత 2021లో ద్వైపాక్షిక వాణిజ్యంలో బలమైన పునరుద్ధరణ కనిపించింది. వస్తువుల ద్వైపాక్షిక వాణిజ్యం US$ 6.29 బిలియన్లకు చేరుకుంది. మునుపటి సంవత్సరంతో పోలిస్తే 12% వృద్ధి రేటును నమోదు చేసింది. వస్తువులు మరియు సేవలతో సహా మొత్తం ద్వైపాక్షిక వాణిజ్యం US$11 బిలియన్లను దాటింది. ప్రస్తుత ఆర్థిక సంవత్సరంలో ఏప్రిల్ 2021-జనవరి 2022లో, కెనడాకు భారతీయ ఎగుమతులు సుమారు US$ 3 బిలియన్లకు పెరిగాయి. గత ఏడాదితో పోలిస్తే దాదాపు 25% వృద్ధిని నమోదు చేసింది.
కెనడాకు ప్రధాన భారతదేశం నుంచి జరిగే ప్రధాన ఎగుమతుల్లో మందులు మరియు ఔషధ ఉత్పత్తులు, ఇనుము & ఉక్కు ఉత్పత్తులు, సముద్ర ఉత్పత్తులు, పత్తి బట్టలు & రెడీమేడ్ వస్త్రాలు  మరియు రసాయనాలు మొదలైనవి ఉన్నాయి, అయితే భారతదేశానికి కెనడియన్ ఎగుమతులలో పప్పులు, ఎరువులు, బొగ్గు మరియు ముడి పెట్రోలియం మొదలైనవి ఉన్నాయి.
హోం మంత్రిత్వ శాఖ
కోట్లాది మంది పేదలు, వలస కార్మికులకు ఉపాధి కల్పించడంతో పాటు, మన గ్రామీణ ఆర్థిక వ్యవస్థ, మౌలిక సదుపాయాల పెంపుదలకు ఆర్ధికమంత్రి ప్రకటన దోహదపడుతుంది : హోంమంత్రి.
ఆరోగ్యం, విద్య, వ్యాపార రంగాలకు ఈ ఆర్ధిక ప్యాకేజీ చేయూతగా నిలుస్తుంది : శ్రీ అమిత్ షా
కోవిడ్-19 ను నిర్వహించడంలో ప్రధానమంత్రి మోడీ నాయకత్వం అనేక అభివృద్ధి చెందిన దేశాలను అధిగమించింది : హోంమంత్రి
ఈ రోజు ప్రకటించిన ఆర్ధిక ప్యాకేజీ ల పై కేంద్ర దేశీయ వ్యవహారాల శాఖ మంత్రి శ్రీ అమిత్ షా, ప్రధానమంత్రి శ్రీ నరేంద్రమోదీకీ, ఆర్ధికమంత్రి శ్రీమతి నిర్మలా సీతారామన్ కీ, కృతజ్ఞతలు తెలియజేశారు. ఆయన మాట్లాడుతూ, “ఈ రోజు మోడీ ప్రభుత్వం చేసిన ప్రకటనలు ఆత్మ నిర్భర్ భారత్ ఆలోచనను ముందుకు తీసుకువెళ్తాయి. ఈ చర్యలు ఆరోగ్యం, విద్య మరియు వ్యాపార రంగాలకు చేయూతగా ఉంటాయి. ఈ ప్యాకేజీ కోటి మంది పేదలకు ఉపాధి కల్పిస్తుంది." అని అన్నారు.
గ్రామీణ భారతానికి కేటాయింపులపై ఆయన మాట్లాడుతూ, " ఎం జి ఎన్ ఆర్ ఈ జి ఎస్ కింద మోడీ ప్రభుత్వం చేసిన 40,000 కోట్ల రూపాయల అదనపు కేటాయింపు పేదలకు, వలస కూలీలలకు ఉపాధి కల్పన తో పాటు జీవనోపాధి ఆస్తులను కల్పించడానికి కూడా సహాయ పడతాయి." అని పేర్కొన్నారు. ఇది మన గ్రామీణ ఆర్థిక వ్యవస్థను, మౌలిక సదుపాయాలను బాగా పెంచుతుందని ఆయన అన్నారు.
కోవిడ్-19 ను నిర్వహించడంలో ప్రధానమంత్రి మోడీ నాయకత్వం అనేక అభివృద్ధి చెందిన దేశాలను అధిగమించిందని హోంమంత్రి ప్రశంసించారు. భారతదేశ ఆరోగ్య రంగాన్ని బలోపేతం చేయడం, పునరుద్ధరించడం ద్వారా భవిష్యత్తులో భారతదేశాన్ని ఇటువంటి మహమ్మారికి సిద్ధం చేయాలని ప్రధానమంత్రి సంకల్పించారు. ప్రతి జిల్లాలో అంటువ్యాధుల నివారణ ఆసుపత్రుల బ్లాక్లను ఏర్పాటు చేయడం, ల్యాబ్ నెట్ వర్క్ తో పాటు నిఘాను బలోపేతం చేయడం, పరిశోధనలను ప్రోత్సహించడం మొదలైన వాటికోసం భారతదేశ ఆరోగ్య వ్యయాన్ని పెంచాలని మోడీ ప్రభుత్వం నిర్ణయించింది. ఈ దూరదృష్టి వైద్య రంగంలో భారతదేశాన్ని ముందుకు తీసుకువెళుతుందని, నేను ఖచ్చితంగా విశ్వసిస్తున్నాను. " అని ఆయన అన్నారు.
ప్రభుత్వ రంగ సంస్థల పాలసీ పునరుద్ధరణ, ఐ.బి.సి. సంబంధిత చర్యల ద్వారా సులభతరం వ్యాపారాన్ని మరింత మెరుగుపరచడం, కంపెనీ చట్టంలో మార్పులు, వంటి నిర్ణయాలు, భారతదేశాన్ని స్వావలంబన దిశగా తీసుకువెళ్ళడానికి ప్రధానమంత్రి నరేంద్రమోదీ భవిష్యత్ ఆలోచనలను, నిబద్ధతను ప్రతిబింబిస్తాయని, ఆయన అన్నారు
రాష్ట్రాల రుణ పరిమితిని పెంచాలని మోడీ ప్రభుత్వం నిర్ణయించిందనీ, తద్వారా రాష్ట్రాలకు రూ. 4.28 లక్షల కోట్ల రూపాయల మేర అదనపు వనరులను సమకూరుతాయనీ, హోంమంత్రి చెప్పారు. రాష్ట్రాలకు ఇప్పటికీ అందజేసిన ఇతర నిధుల గురించి ఆయన మాట్లాడుతూ, పన్నుల పంపిణీ ద్వారా కేంద్ర ప్రభుత్వం ఏప్రిల్ నెలలో రూ.46,038 కోట్లు ఇచ్చిందనీ, రెవెన్యూ లోటు గ్రాంటు రూ.12,390 కోట్లు, రూ.11,000 కోట్లు మేర ఎస్.డి.ఆర్.ఎఫ్. నిధులు ఇచ్చినట్లు వివరించారు.
ప్రధాన మంత్రి కార్యాలయం
ప్రపంచ యుద్ధాల కాలం లో ఇటలీ లో పోరాడిన భారతీయ సైనికుల స్మరణోత్సవం లో పాలుపంచుకొన్న సిఖ్కు సముదాయం మరియు సంస్థ ల ప్రతినిధుల తో భేటీ అయిన ప్రధాన మంత్రి
ఒకటో ప్రపంచ యుద్ధం మరియు రెండో ప్రపంచ యుద్ధాల లో ఇటలీ లో పోరాటం సలిపిన భారతీయ సైనికుల స్మరణోత్సవం లోల పాలుపంచుకొన్న సిఖ్కు సముదాయం మరియు సంస్థ ల ప్రతినిధుల తో ప్రధాన మంత్రి శ్రీ నరేంద్ర మోదీ భేటీ అయ్యి, వారి తో మాట్లాడారు.
ఆ యుద్ధాల లో భారతీయ జవాను లు ప్రదర్శించిన పరాక్రమాని కి ప్రధాన మంత్రి శ్రద్ధాంజలి సమర్పించారు.
ప్రధాన మంత్రి కార్యాలయం
బ్రిక్స్ 15వ సదస్సులో పాల్గొన్న ప్రధానమంత్రి
ప్రధానమంత్రి శ్రీ నరేంద్ర మోదీ 2023 ఆగస్టు 23న దక్షిణాఫ్రికా అధ్యక్షతన జోహాన్నెస్బర్గ్ లో ప్రారంభమైన ‘బ్రిక్స్’ 15వ శిఖరాగ్ర సదస్సులో పాల్గొన్నారు. ఈ సందర్భంగా ప్రపంచ ఆర్థిక పునరుద్ధరణ, ఆఫ్రికాసహా దక్షిణార్థ గోళ దేశాలతో భాగస్వామ్యం తదితర అంశాలపై కూటమి దేశాల అధినేతలు ఈ సందర్భంగా చర్చించారు. అలాగే ‘బ్రిక్స్’ కార్యాచరణ జాబితాలోని అంశాల అమలులో ఇప్పటిదాకా పురోగతిని వారు సమీక్షించారు.
ప్రధానమంత్రి తన ప్రసంగంలో భాగంగా- మరింత బలమైన ‘బ్రిక్స్’ కోసం ముందడుగు వేయాల్సిన అవసరాన్ని నొక్కిచెబుతూ కూటమికి కొత్త నిర్వచనం ఇచ్చారు. ఈ మేరకు:
బి - అవరో్ధాలను అధిగమించడం 
ఆర్- ఆర్థిక వ్యవస్థలకు పునరుత్తేజం 
ఐ – ఆవిష్కరణ స్ఫూర్తి 
సి – అవకాశాల సృష్టి 
ఎస్- భవిష్యత్తుకు రూపం 
అదేవిధంగా వివిధ చర్యలకు సంబంధించి కింది అంశాలను ప్రధానమంత్రి నొక్కిచెప్పారు:
- ఐక్యరాజ్య సమితి భద్రత మండలి సంస్కరణలకు నిర్దిష్ట గడువు విధింపు
- బహుపాక్షిక ఆర్థిక సంస్థలలో సంస్కరణలు
- ప్రపంచ వాణిజ్య సంస్థ కు సంస్కరణలు
- బ్రిక్స్ విస్తరణపై ఏకాభిప్రాయ సాధన
- బ్రిక్స్ ద్వారా ప్రపంచానికి విభజిత దృక్కోణం కాకుండా ఐక్యత సందేశం పంపడం
- బ్రిక్స్ అంతరిక్ష పరిశోధన సమాఖ్య ఏర్పాటుకు ప్రతిపాదన
- భారత డిజిటల్ ప్రభుత్వ మౌలిక సదుపాయాలు- ‘ఇండియన్ శ్టాక్స్’ను బ్రిక్స్ భాగస్వాములతో పంచుకోవడానికి సంసిద్ధత.
- నైపుణ్యాల గుర్తింపు.. శిక్షణ.. బ్రిక్స్ దేశాల మధ్య నిపుణ మానవ వనరుల ఆదానప్రదానాలకు ప్రతిపాదన
- ‘అంతర్జాతీయ పులిజాతి సంరక్షణ కూటమి’ ఒప్పందం కింద వాటి సంరక్షణకు బ్రిక్స్ సంయుక్త కృషిపై ప్రతిపాదన
- బ్రిక్స్ దేశాల మధ్య సంప్రదాయ వైద్యవిధానాల భాండాగారం ఏర్పాటుకు ప్రతిపాదన
- జి-20లో ఆఫ్రికా సమాఖ్యకు శాశ్వత సభ్యత్వంపై బ్రిక్స్ మద్దతుకు పిలుపు
వాణిజ్యం, పరిశ్రమల మంత్రిత్వ శాఖ
హస్తకళ , జిఐ బొమ్మలకు నాణ్యత నియంత్రణ నియమాల నుండి మినహాయింపు
భారత్ను బొమ్మల తయారీ, ఎగుమతులకు ప్రపంచ ఉత్పాదక కేంద్రంగా మార్చాలన్న ప్రధానమంత్రి మార్గదర్శక ప్రణాళికకు అనుగుణంగా పరిశ్రమ , కేంద్ర వాణిజ్య, పరిశ్రమల మంత్రిత్వ శాఖ అధీనంలోని అంతర్గత వాణిజ్య ప్రోత్సాహక శాఖ , సమగ్ర కార్యాచరణ ప్రణాళికను రూపొందించాయి. దేశవ్యాప్తంగా దేశీయ బొమ్మల ఉత్పత్తి , అమ్మకం. బొమ్మల ప్రామాణీకరణ , నాణ్యతను పాటించడం కోసం నాణ్యత నియంత్రణ ఉత్తర్వును ఈ విభాగం జారీ చేసింది. 2021 జనవరి 1 నుండి ఇది అమల్లోకి వస్తుంది. స్వదేశీ బొమ్మల నాణ్యతా ప్రమాణాలను కొనసాగిస్తూనే ‘టీమప్ ఫర్ టాయ్స్’ కార్యక్రమాన్ని ప్రోత్సహించడానికి కేంద్ర ప్రభుత్వం, రాష్ట్రాలు , భాగస్వామ్య పక్షాల సమన్వయ ప్రయత్నాలను ముందుకు తీసుకురావడం ఈ ఉత్తర్వు లక్ష్యం.
ఇప్పుడు, దేశంలోని మధ్యతరహా, చిన్న , సూక్ష్మ బొమ్మల ఉత్పత్తి పరిశ్రమలకు ప్రోత్సాహాన్నిచ్చే ప్రయత్నాల్లో భాగంగా, డిపిఐఐటి టాయ్స్  రెండవ సవరణ ఉత్తర్వును విడుదల చేసింది. డెవలప్మెంట్ కమిషనర్  వద్ద రిజిస్టర్ అయిన కళాకారులు , బొమ్మల తయారీకి బ్యూరో ఆఫ్ ఇండియన్ స్టాండర్డ్స్, బీఐఎస్  రెగ్యులేషన్స్, 2018 షెడ్యూల్- II స్కీమ్ 1 ప్రకారం స్టాండర్డ్ మార్క్ వాడకం నుండి మినహాయింపు పొందుతారు.
బీఐఎస్  రెగ్యులేషన్స్, 2018 షెడ్యూల్- II స్కీమ్ 1 ప్రకారం, భారతీయ బొమ్మల ప్రమాణాలను అనుసరించాల్సిన అవసరం లేకుండా , బ్యూరో నుండి ప్రామాణిక మార్క్ లైసెన్స్ను ఉపయోగించడం అవసరం లేకుండా, భౌగోళిక సూచికలుగా నమోదు చేసిన ఉత్పత్తులకు ఈ ఉత్తర్వు మినహాయింపు ఇస్తుంది. డిపార్ట్మెంట్ జారీ చేసిన గెజిట్ నోటిఫికేషన్, ‘‘రిజిస్ట్రార్ ఆఫ్ భౌగోళిక సూచికలు, కంట్రోలర్ జనరల్ ఆఫ్ పేటెంట్స్, డిజైన్స్ అండ్ ట్రేడ్మార్క్స్ ద్వారా భౌగోళిక సూచీగా నమోదైన ప్రొడక్టుగా పేర్కొంటూ రిజిస్టర్డ్ ప్రొప్రైటర్లు, అధికార వినియోగదారుడు తయారు చేసిన వస్తువులు లేదా బొమ్మలకు ఈ ఉత్తర్వులోని అంశాలు వర్తించవు”అని పేర్కొంది.
“ఈ ఆర్డర్లో ఏదీ రిజిస్టర్డ్ ప్రొప్రైటర్ , భౌగోళిక సూచికగా నమోదు చేయబడిన ఉత్పత్తి అధీకృత వినియోగదారుడు తయారు చేసిన , విక్రయించిన వస్తువులు లేదా కథనాలకు వర్తించదు,  ”
ప్రధాన మంత్రి కార్యాలయం
మరో మైలురాయిని సాధించిన శాస్త్రవేత్తలను, ఇంజనీర్లను అభినందించిన ప్రధానమంత్రి
మరో మైలు రాయిని సాధించినందుకు శాస్త్రవేత్తలను, ఇంజనీర్లను ప్రధానమంత్రి శ్రీ నరేంద్రమోదీ అభినందించారు. దేశీయంగా రూపుదిద్దుకున్న గుజరాత్లోని అతిపెద్ద, 700 ఎం.డబ్ల్యుఇ కక్రాపార్ అణువిద్యుత్ కేంద్రం
మూడో యూనిట్ పూర్తి సామర్థ్యంతో న కార్యకలాపాలను ప్రారంభించింది. ఇందుకు సంబంధించి ప్రధానమంత్రి సామాజిక మాధ్యమంలో ఒక పోస్ట్ పెడుతూ, ‘‘ఇండియా మరో మైలు రాయిని అధిగమించింది.
దేశీయ పరిజ్ఞానంతో గుజరాత్ లో రూపుదిద్దుకున్న అతిపెద్ద 700 ఎం.డబ్ల్యు.ఇ కక్రాపార్ అణువిద్యుత్ ప్లాంట్ యూనిట్ 3 పూర్తి స్థాయి సామర్ధ్యంతో తన కార్యకలాపాలు ప్రారంభించింది. ఇందుకు శాస్త్రవేత్తలు, ఇంజనీర్లకు నా అభినందనలు ”అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
చిరకాలానుభవం కలిగిన నటుడు ఋషి కపూర్ కన్నుమూత పట్ల సంతాపం తెలిపిన ప్రధాన మంత్రి
చిరకాలానుభవం కలిగిన నటుడు ఋషి కపూర్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
బహుముఖీనమైనటువంటి, ప్రియమైనటువంటి మరియు ఉల్లాసభరితం అయినటువంటి వ్యక్తిత్వం.. ఇదీ ఋషి కపూర్ గారంటే. ఆయన ప్రతిభ పరం గా ఒక పవర్ హౌస్ వంటి వారు. ఆయన తో నేను జరిపిన సంభాషణ లను- సామాజిక మాధ్యమం లో చోటు చేసుకొన్న వాటి ని సైతం- నేను ఎల్లప్పటికీ గుర్తు కు తెచ్చుకొంటూ ఉంటాను. చలనచిత్రాలన్నా, భారతదేశం యొక్క ప్రగతి అన్నా ఆయన లో ఎంతో ఆశాభావం ఉండేది. ఆయన మరణం తో నేను మానసిక వ్యథ కు లోనయ్యాను. ఆయన యొక్క కుటుంబాని కి మరియు ఆయన యొక్క అభిమానుల కు ఇదే నా సంతాపం. ఓం శాంతి’’ అని ఒక సందేశం లో ప్రధాన మంత్రి పేర్కొన్నారు.
నూతన మరియు పునరుత్పాదక శక్తి మంత్రిత్వ శాఖ
సౌర శక్తి రంగం లో సహకారం కోసం భారతదేశానికి, ఉజ్బెకిస్తాన్ కు మధ్య అవగాహన పూర్వక ఒప్పందం పై సంతకాలకు ఆమోదం తెలిపిన మంత్రిమండలి
సౌర శక్తి రంగం లో సహకారం కోసం భారతదేశాని కి, ఉజ్బెకిస్తాన్ కు మధ్య అవగాహన పూర్వక ఒప్పంద పత్రం  పై సంతకాల అంశాన్ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ఈ కింద పేర్కొన్న మేరకు పరస్పరం గుర్తించిన రంగాల లో భారతదేశానికి కి చెందిన నూతన మరియు నవీకరణ యోగ్య శక్తి మంత్రిత్వ శాఖ పరిధి లోని నేశనల్ ఇన్స్ టిట్యూట్ ఆఫ్ సోలర్ ఎనర్జి  కి, ఉజ్బెకిస్తాన్ కు చెందిన ఇంటర్ నేశనల్ సోలర్ ఎనర్జి ఇన్స్ టిట్యూట్  కి మధ్య పరిశోధన/ప్రత్యక్ష నిరూపణ/ప్రయోగాత్మక పథకాల ను గుర్తించడం ఈ ఒప్పందం లో ప్రధాన కార్య రంగం గా ఉంది:
1) సోలర్ ఫోటోవోల్టిక్;
2) నిలవ సంబంధిత సాంకేతిక పరిజ్ఞానాలు;
3) సాంకేతిక విజ్ఞానం బదలాయింపు.
పరస్పర ఒప్పందం ప్రాతిపదిక న, అంతర్జాతీయ సౌర కూటమి  సభ్యత్వ దేశాల లో ప్రయోగత్మక పథకాన్ని అమలు లోకి తీసుకు రావడానికి, ఆ పథకం సేవలను వినియోగించుకోవడానికి ఉభయ పక్షాలు కృషి చేయనున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నిర్వహణ కోసం రాష్ట్రాలు, కేంద్ర పాలిత ప్రాంతాల్లోని ఆధునిక ప్రత్యేక సంరక్షణ సంస్థలకు, అంతర్జాతీయ సహాయ సామాగ్రిని సమర్థవంతంగా కేటాయించి, వెంటనే పంపిణీ చేస్తున్న - భారత ప్రభుత్వం.
6608 ఆక్సిజన్ కాన్సన్ట్రేటర్స్; 3856 ఆక్సిజన్ సిలిండర్లు; 14 ఆక్సిజన్ ఉత్పత్తి చేసే ప్లాంట్లు; 4,330 వెంటిలేటర్లు / బి-పి.ఏ.పి; 3 లక్షల రెమ్డెసివిర్ ఇంజంక్షన్లను ఇంతవరకు పంపిణీ / రవాణా చేయడం జరిగింది.
కోవిడ్-19 కు వ్యతిరేకంగా కొనసాగుతున్న ఈ సామూహిక పోరాటంలో భాగంగా, భారతదేశం పట్ల సంఘీభావం, సద్భావనను ప్రతిబింబిస్తూ, భారతదేశం చేస్తున్న ప్రయత్నాలకు మద్దతు ఇవ్వడానికి అంతర్జాతీయ సమాజం చేయూత నిస్తోంది. భారతదేశం అందుకున్న సహాయ సామాగ్రిని సమర్ధవంతంగా కేటాయించి, వెంటనే పంపిణీ చేయడం కోసం, భారత ప్రభుత్వం, ఒక క్రమబద్ధమైన, సంప్రదాయబద్దమైన యంత్రాంగాన్ని రూపొందించింది. ఈ ఆధునిక ప్రత్యేక సంరక్షణ సంస్థలు, రాష్ట్రాలు, కేంద్ర పాలిత ప్రాంతాలలోని, వైద్య మౌలిక సదుపాయాలను భర్తీ చేయడంతో పాటు, ఆసుపత్రిలో చేరిన కోవిడ్-19 రోగుల సమర్థవంతమైన వైద్య నిర్వహణ కోసం వారి చికిత్స యాజమాన్య సామర్థ్యాలను బలోపేతం చేయడానికి, ఇది సహాయ పడుతుంది.
2021 ఏప్రిల్, 27వ తేదీ నుండి భారత ప్రభుత్వం, వివిధ దేశాలు / సంస్థల నుండి అంతర్జాతీయ విరాళాలతో పాటు, కోవిడ్-19 ఉపశమన వైద్య సామాగ్రి మరియు పరికరాలను, స్వీకరిస్తోంది.
2021 ఏప్రిల్, 27వ తేదీ నుండి 2021 మే, 7వ తేదీ వరకు, మొత్తం మీద, 6,608 ఆక్సిజన్ కాన్సెన్ ట్రేటర్స్; 3,856 ఆక్సిజన్ సిలెండర్లు; 14 ఆక్సిజన్ ఉత్పత్తి ప్లాంట్లు; 4,330 వెంటిలేటర్లు / బి-పి.ఐ.పి. లతో పాటు 3 లక్షల రెంమ్డేసివిర్ ఇంజెక్షన్లను పంపిణీ/రవాణా చేయడం జరిగింది.
యు.ఎస్.ఐ.ఎస్.పి.ఎఫ్; స్విట్జర్లాండ్; పోలాండ్; నెదర్లాండ్ మరియు ఇజ్రాయెల్ నుండి 2021 మే, 7వ తేదీన అందుకున్న ప్రధాన వస్తువులు:ఆక్సిజన్ కాన్సెన్ ట్రేటర్లు ;రెంమ్డేసివిర్ ;వెంటిలేటర్లు ;ఆక్సిజన్ ఉత్పత్తి ప్లాంట్లు .
వివిధ రాష్ట్రాలు, కేంద్ర పాలిత ప్రాంతాలు, సంస్థలకు సమర్థవంతమైన తక్షణ కేటాయించి, ఒక క్రమ పద్ధతిలో పంపిణీ చేయడం ఒక నిరంతర ప్రక్రియగా కొనసాగుతోంది. ఈ ప్రక్రియను, కేంద్ర ఆరోగ్య మంత్రిత్వ శాఖ, నిరంతరం, సమగ్రంగా పర్యవేక్షిస్తోంది.
ఫోటో-1: అమెరికా-భారత్ వ్యూహాత్మక భాగస్వామ్య వేదిక  నుంచిస్వీకరించిన 100 ఆక్సిజన్ కాన్సన్ట్రేటర్లను ఈ రోజు ఢిల్లీ నుండి అస్సాం కు పంపుతున్న చిత్రం.
ఫోటో -2: జర్మనీ కి చెందిన మొబైల్ ఆక్సిజన్ ప్రొడక్షన్ అండ్ ఫిల్లింగ్ సిస్టమ్ ను ఈ తెల్లవారుజామున డి.ఆర్.డి.ఓ. కు రవాణా చేస్తున్న చిత్రం. ఇది వైద్య ఉపయోగం కోసం 360. లీటర్ల 93 శాతం ఆక్సిజన్ను ఉత్పత్తి చేస్తుంది. దీనిలో 420.0 లీటర్ల ఆక్సిజన్ రిజర్వ్ చేసుకునే ట్యాంకు కూడా ఉంది. డి.ఆర్.డి.ఓ. లోని ఆరోగ్య సదుపాయాలలో ఉపయోగం కోసం దీనిని రవాణా చేశారు.
ఫోటో-3 : నెదర్లాండ్ నుండి వచ్చిన 112 వెంటిలేటర్లు. ఢిల్లీ నుండి తెలంగాణకు వెళ్ళే మార్గంలో ఉన్న చిత్రం.
గ్రాంట్లు, సహాయం, విరాళాల రూపంలో వస్తున్న, విదేశీ కోవిడ్ సహాయ సామాగ్రిని స్వీకరించి, కేటాయించడానికి, కేంద్ర ఆరోగ్య మంత్రిత్వ శాఖ, ఒక ప్రత్యేక సమన్వయ కేంద్రాన్ని ఏర్పాటు చేసింది. ఈ కేంద్రం 2021 ఏప్రిల్, 26వ తేదీ నుండి పనిచేయడం ప్రారంభించింది. కేంద్ర ఆరోగ్య మంత్రిత్వ శాఖ ఒక ప్రామాణిక నిర్వహణ విధానాన్ని రూపొందించి, 2021 మే, 2వ తేదీ నుండి అమలు చేస్తోంది.
ప్రధాన మంత్రి కార్యాలయం
‘ఇండియా ఐడియాజ్ సమిట్’ లో జూలై 22వ తేదీ న కీలకోపన్యాసమివ్వనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ జూలై 22 వ తేదీ న జరిగే ‘ఇండియా ఐడియాజ్ సమిట్’ లో కీలకోపన్యాసాన్ని ఇవ్వనున్నారు.
ఈ శిఖర సమ్మేళనాన్ని యుఎస్-ఇండియా బిజినెస్ కౌన్సిల్ నిర్వహిస్తున్నది. ఈ సంవత్సరం ఈ కౌన్సిల్ యొక్క 45 వ వార్షికోత్సవాన్ని జరుపుకొంటున్నారు. ‘ఒక మెరుగైన భవిష్యత్తు ను నిర్మించడం’ అనేది ఈ సంవత్సరం లో ఇండియా ఐడియాజ్ సమిట్ యొక్క ఇతివృత్తం గా ఉన్నది.
వర్చువల్ మాధ్యమం లో జరిగే ఈ శిఖర సమ్మేళనాని కి భారత ప్రభుత్వం లోని మరియు యుఎస్ ప్రభుత్వం లోని విధాన రూపకర్తలు, రాష్ట్ర స్థాయి అధికారులు, ఇంకా సమాజం మరియు వ్యాపార రంగాల కు చెందిన ప్రముఖ ఆలోచనపరులు హాజరు కానున్నారు. శిఖర సమ్మేళనం లో ప్రసంగించే ఇతర ముఖ్య వక్తల లో విదేశీ వ్యవహారాల శాఖ మంత్రి డాక్టర్ ఎస్. జయ్ శంకర్, యు.ఎస్. విదేశాంగ శాఖ మంత్రి శ్రీ మైక్ పోమ్పియో, వర్జీనియా సెనటర్ మరియు సెనిట్ ఇండియా కాకస్ యొక్క సహ అధ్యక్షుడు శ్రీ మార్క్ వార్నర్, ఐక్య రాజ్య సమితి కి యు.ఎస్. పూర్వ రాయబారి నిక్కీ హేలీ తదితరులు ఉన్నారు. భారతదేశం- యుఎస్ సహకారం మరియు విశ్వమారి అనంతర జగతి లో ఉభయ దేశాల మధ్య గల సాంప్రదాయక సంబంధాల యొక్క భవితవ్యం సహా పలు రంగాల పై శిఖర సమ్మేళనం లో చర్చ లు చోటు చేసుకోనున్నాయి.
రైల్వే మంత్రిత్వ శాఖ
6000వ రైల్వే స్టేషన్లో వై-ఫై సౌకర్యం ప్రారంభించిన రైల్వే శాఖ
ఒకటి నుంచి 6000కు చేరుకున్న ఈ ఐదేళ్ల కాలక్రమంలో, ప్రయాణీకుల సౌకర్యాన్ని విస్తరించడంలో అద్భుత వేగం కనబరిచిన రైల్వే శాఖ
'డిజిటల్ ఇండియా'లో భాగస్వామిగా, దేశంలోని వివిధ ప్రాంతాలను అత్యధిక వేగవంత వై-ఫైతో అనుసంధానిస్తున్న రైల్వే శాఖ
ఈ నెల 15న హజారీబాగ్ రైల్వే స్టేషన్లో వై-ఫై ప్రారంభంతో 6000వ వై-ఫై స్టేషన్ ఘనతను సాధించిన రైల్వే శాఖ
అదే రోజు, ఒడిశా అంగుల్ జిల్లాలోని జరపద రైల్వే స్టేషన్లోనూ వై-ఫై సౌకర్యం ఏర్పాటు
రైల్వే శాఖ మరో ఘనతను సాధించింది. దేశంలో, వై-ఫైతో అనుసంధానమైన రైల్వే స్టేషన్ల సంఖ్యను 6000కు చేర్చింది.
రైల్వే ప్రయాణీకులు, సాధారణ పౌరులను డిజిటల్ వ్యవస్థలతో అనుసంధానించేందుకు సుదూర స్టేషన్లలోనూ వై-ఫై సౌకర్యాన్ని రైల్వే శాఖ విస్తరిస్తూ ఉంది.
తూర్పు మధ్య రైల్వే పరిధిలో, ఝార్ఖండ్ రాష్ట్రంలో ఉన్న హజారీబాగ్ రైల్వే స్టేషన్లో ఈ నెల 15న వై-ఫై సౌకర్యాన్ని ప్రారంభించడం ద్వారా 6000వ స్టేషన్ ఘనతను రైల్వే శాఖ సాధించింది.
2016 జనవరిలో ముంబయి రైల్వే స్టేషన్లో వై-ఫై ప్రారంభించడం ద్వారా ఈ డిజిటల్ ప్రయాణం ప్రారంభమైంది. తర్వాత, పశ్చిమ బంగాల్లోని మిడ్నాపూర్ స్టేషన్ 5000వ వై-ఫై స్టేషన్గా నిలవగా, హజారీబాగ్తో 6000వ స్టేషన్ మైలురాయిని రైల్వే శాఖ చేరుకుంది. అదే రోజు, ఒడిశాలోని అంగుల్ జిల్లాలో ఉన్న జరపద రైల్వే స్టేషన్లోనూ వై-ఫై సౌకర్యాన్ని ఏర్పాటు చేసింది.
కేంద్ర ప్రభుత్వం ప్రారంభించిన 'డిజిటల్ ఇండియా' లక్ష్యాలను చేరుకోవడానికి, రైల్వే స్టేషన్లలో వై-ఫై సౌకర్యం తోడ్పడుతోంది. ఇది గ్రామీణ, పట్టణ ప్రజల మధ్య డిజిటల్ దూరాన్ని తగ్గించి, పల్లె ప్రాంతాల్లో డిజిటల్ అడుగులను, మంచి వినియోగదారు అనుభవాన్ని పెంచుతోంది. ఇప్పుడు 6000 స్టేషన్లలో రైల్వే శాఖ వై-ఫై సౌకర్యాన్ని అందిస్తోంది.
స్వీయ మనుగడ పద్ధతిలో రైల్వే స్టేషన్లలో వై-ఫై సౌకర్యాలను కల్పిస్తున్నారు. దీనివల్ల రైల్వే శాఖపై ఎలాంటి ఆర్థిక భారం ఉండదు. రైల్వే మంత్రిత్వ శాఖ ఆధ్వర్యంలో పనిచేసే ప్రభుత్వ రంగ సంస్థ అయిన రైల్టెల్ సాయంతో ఈ సౌకర్యాన్ని కల్పిస్తున్నారు. గూగుల్, డాట్ , పీజీసీఐఎల్, టాటా ట్రస్టు ఇందులో భాగస్వాములుగా ఉన్నాయి.
15.05.2021 నాటికి, రాష్ట్రాలవారీగా వై-ఫై రైల్వేస్టేషన్ల జాబితా:
|
|
15.05.2021 నాటికి, రాష్ట్రాలవారీగా వై-ఫై రైల్వేస్టేషన్ల జాబితా
|
|
క్ర.సం.
|
|
రాష్ట్రం/యూటీ
|
|
స్టేషన్ల సంఖ్య
|
|
1
|
|
ఆంధ్రప్రదేశ్
|
|
509
|
|
2
|
|
అరుణాచల్ప్రదేశ్
|
|
3
|
|
3
|
|
అసోం
|
|
222
|
|
4
|
|
బిహార్
|
|
384
|
|
5
|
|
ఛండీఘర్
|
|
5
|
|
6
|
|
ఛత్తీస్ఘడ్
|
|
115
|
|
7
|
|
దిల్లీ
|
|
27
|
|
8
|
|
గోవా
|
|
20
|
|
9
|
|
గుజరాత్
|
|
320
|
|
10
|
|
హరియాణా
|
|
134
|
|
11
|
|
హిమాచల్ప్రదేశ్
|
|
24
|
|
12
|
|
జమ్ము&కశ్మీర్
|
|
14
|
|
13
|
|
ఝార్ఖండ్
|
|
217
|
|
14
|
|
కర్ణాటక
|
|
335
|
|
15
|
|
కేరళ
|
|
120
|
|
16
|
|
మధ్యప్రదేశ్
|
|
393
|
|
17
|
|
మహారాష్ట్ర
|
|
550
|
|
18
|
|
మేఘాలయ
|
|
1
|
|
19
|
|
మిజోరం
|
|
1
|
|
20
|
|
నాగాలాండ్
|
|
3
|
|
21
|
|
ఒడిశా
|
|
232
|
|
22
|
|
పంజాబ్
|
|
146
|
|
23
|
|
రాజస్థాన్
|
|
458
|
|
24
|
|
సిక్కిం
|
|
1
|
|
25
|
|
తమిళనాడు
|
|
418
|
|
26
|
|
తెలంగాణ
|
|
45
|
|
27
|
|
త్రిపుర
|
|
19
|
|
28
|
|
ఉత్తరప్రదేశ్
|
|
762
|
|
29
|
|
ఉత్తరాఖండ్
|
|
24
|
|
30
|
|
పశ్చిమ బంగాల్
|
|
498
|
|
|
|
మొత్తం
|
|
6000
మంత్రిమండలి
మౌలిక సదుపాయాల పెట్టుబడి ట్రస్ట్ ను ఏర్పాటు చేయడాని కి , జాతీయ రహదారి ప్రాజెక్టుల ద్వారా రాబడి ఆర్జించడాని కి ఎన్హెచ్ఎఐ కి అధికారం ఇచ్చిన కేంద్ర కేబినెట్
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ రోడ్డు రవాణా, రహదారుల మంత్రిత్వ శాఖ
ప్రతిపాదనకు ఆమోదం తెలిపింది. సెబి జారీ చేసిన ఇన్విట్ మార్గదర్శకాల మేరకు మౌలిక సదుపాయాల పెట్టుబడి ట్రస్ట్   ను ఏర్పాటు చేయడానికి ,నేశనల్ హైవేస్ అథారిటీ ఆఫ్ ఇండియా  కు కేబినెట్ అధికారం ఇచ్చింది.
పూర్తి అయిన కనీసం ఒక సంవత్సరం టోల్ కలెక్షన్ కలిగిన జాతీయ రహదారుల పై రాబడి ఆర్జించడానికి ఎన్హెచ్ఎఐ కి ఇది అనుమతిస్తుంది. అలాగే, గుర్తింపు పొందిన రహదారులపై టోల్ వసూలు చేసే హక్కు ఎన్హెచ్ఎఐ కి ఉంటుంది.
ప్రభావం
ఇన్విట్ ఒక సాధనం గా పెట్టుబడి దారుల కు మరింత సౌలభ్యాన్ని కలిగించడంతోపాటు కింది అవకాశాల ను కలిగించనుంది.
• ప్రత్యేకమైన ఒ&ఎం రాయితీలు
• దీర్ఘకాలిక మూలధనాన్ని  భారత రహదారి మార్కెట్ కు ఆకర్షించడం. పెట్టుబడిదారులు నిర్మాణ రిస్క్కు విముఖం గా ఉన్నందున, దీర్ఘకాలిక స్థిరమైన రాబడిని అందించే ఆస్తుల లో పెట్టుబడులు పెట్టడాని కి ఆసక్తి కలిగి ఉన్నారు.
• రిటైల్ దేశీయ పొదుపు, ప్రత్యేక సంస్థ ల కార్పస్  ఇన్విట్ ద్వారా మౌలిక సదుపాయాల రంగం లో పెట్టుబడులు పెట్టాలి.
నేపథ్యం
రోడ్లు, రహదారులు దేశ ఆర్థిక వ్యవస్థ జీవనాడులు. ఇవి మారుమూల, సుదూర ప్రాంతాల ను అనుసంధానిస్తాయి. ప్రాంతీయ పాన్-ఇండియా ప్రాతిపదికన సమర్థవంతమైన రవాణా సదుపాయాన్ని కల్పిస్తాయి.. జాతీయ రహదారుల అభివృద్ధి, వాణిజ్యాన్ని సులభతరం చేయడానికి , ఒక ప్రాంతం మొత్తం ఆర్థిక పురోగతి కి గుణాత్మకం గా ఉపకరిస్తుంది.
అక్టోబర్ 2017 లో, భారత ప్రభుత్వం భారత్ మాలా పరియోజన ను ప్రారంభించింది. ఇది భారత ప్రభుత్వం ప్రధాన రహదారి అభివృద్ధి కార్యక్రమం. ఇది రూ. 5,35,000 కోట్ల రూపాయల పెట్టుబడి తో 24,800 కిలో మీటర్ల రహదారుల ను అభివృద్ధి కోసం నిర్దేశించిన కార్యక్రమం.
భారత్మాల కార్యక్రమం చేపట్టిన స్థాయిని బట్టి, నిర్దేశించిన కాలపరిమితి లో ప్రాజెక్టుల ను పూర్తి చేయడాని కి ఎన్హెచ్ఎఐ కి తగినన్ని నిధులు అవసరం. ఇందుకు నిధులు సమకూర్చుకోవడం లో భాగం గా, పూర్తయిన జాతీయ రహదారుల ఆస్తుల నుంచి రాబడి ఆర్జించడాని కి, వాటి విలువ ను పెంచి రహదారుల నిర్మాణం లో పెట్టుబడులు పెట్టడాని కి ప్రైవేట్ పక్షాల ను ఆకర్షించడాని కి అనువైన పథకాల ను అందించడం.
అమలు
పరిమిత వనరులు కలిగిన ఎన్హెచ్ఎఐ వంటి సంస్థలు కొత్త, వినూత్నమైన ఫైనాన్సింగ్ సదుపాయాల ను ఉపయోగించడం అవసరం. ఇప్పటికే ఉన్న నిధుల వనరుల ను పరిమితం చేయడం అనివార్యం గా మారింది. అప్పటి ఆర్థిక మంత్రి, 2018-19 సంవత్సరపు తన బడ్జెట్ ప్రసంగం లో, ఎన్ హెచ్ఎ ఐ తన రోడ్ల కు సంబంధించిన ఆస్తుల ను స్పెశల్ పర్పస్ వెహికిల్స్ గా మార్చే అంశాన్ని పరిశీలించాలని అలాగే, టోల్, ఆపరేట్ అండ్ ట్రాన్స్ ఫర్ నమూనా, మౌలిక సదుపాయాల పెట్టుబడుల నిధి వంటి వినూత్న రాబడి అవకాశాలను ఉపయోగించవచ్చని సూచించారు.
గత అనుభవాల ఆధారం గా, మూలధన మార్కెట్ల ద్వారా అదనపు వనరుల ను సమీకరించే లక్ష్యం తో ఎన్హెచ్ఎఐ, జాతీయ రహదారుల ప్రాజెక్టుల ద్వారా రాబడి ఆర్జించడాని కి ఇన్విట్ ఏర్పాటు పై చురుకు గా పని చేస్తోంది.
ఎన్హెచ్ఎఐ కి చెందిన ఇన్విట్ ఎన్హెచ్ఎఐ ద్వారా ఇండియన్ ట్రస్ట్ చట్టం 1882 కింద ఏర్పాటైనదై , 2014 సెక్యూరిటీలు ఎక్సేంజ్ బోర్డ్ ఆఫ్ ఇండియా రెగ్యులేశన్స్ కు అనుగుణం గా ఉంటుంది.
ఇన్విట్ ట్రస్ట్ ప్రధానం గా మౌలిక సదుపాయాల ప్రాజెక్టుల లో పెట్టుబడి పెట్టే లక్ష్యం తో ఏర్పడనుంది. . ఇన్విట్ నేరుగా లేదా ఎస్.పి.వి ద్వారా, లేదా హోల్డింగ్ ద్వారా ఆస్తుల ను కలిగి ఉండవచ్చు
ఆరోగ్య, కుటుంబ సంక్షేమ మంత్రిత్వ శాఖ
తమిళనాడు, తెలంగాణ, కర్నాటక రాష్ట్రాలలో కోవిడ్ -19 నిరోధానికి తీసుకుంటున్న చర్యలపై కేంద్ర మంత్రి శ్రీ హర్షవర్ధన్ సమీక్ష
కోవిడ్ -19పై రాష్ట్రాలలో జరుగుతున్న పోరాటంపై ఆయా రాష్ట్రాల ఆరోగ్యశాఖ మంత్రులతో కేంద్ర ఆరోగ్య, కుటుంబ సంక్షేమ శాఖ మంత్రి శ్రీ హర్షవర్ధన్ వరుసగా వీడియో కాన్ఫరెన్సులు నిర్వహిస్తున్నారు.ఇందులో భాగంగా ఆయన ఇప్పటికే ఉత్తర్ ప్రదేశ్, బిహార్, ఢిల్లీ, మహారాష్ట్ర, గుజరాత్, మధ్య ప్రదేశ్, పశ్చిమ బెంగాల్, ఒడిషా రాష్ట్రాల ఆరోగ్యశాఖ మంత్రులతో మాట్లాడారు. ఈ వరుసలో తాజాగా తమిళనాడు ఆరోగ్యశాఖ మంత్రి సి. విజయభాస్కర్తోను, తెలంగాణ ఆరోగ్యశాఖ మంత్రి శ్రీ ఈటెల రాజేందర్ తోను, కర్నాటక వైద్య విద్యాశాఖ మంత్రి డాక్టర్ కె.సుధాకర్ తోను మాట్లాడారు. ఈ కార్యక్రమంలో కేంద్ర ఆరోగ్యశాఖ సహాయ మంత్రి శ్రీ అశ్వినీ కుమార్ చౌబే తో పాటు పలువురు ఉన్నతాధికారులు పాల్గొన్నారు.
కోవిడ్ -19 మహమ్మారి వైరస్ పై పోరాటంలో భాగంగా రాష్ట్రాలు ఎంతో అంకితభావంతో పని చేస్తున్నాయని శ్రీ హర్షవర్ధన్ అభినందించారు. ఇంతవరకూ కేంద్రం చేసిన కృషిని ఆయన వివరించారు. ప్రధాని శ్రీ నరేంద్ర మోదీ నిత్యం పలు కేంద్ర మంత్రిత్వశాఖలతో, ఇతర విభాగాలతో మాట్లాడుతూ పరిస్థితిని పర్యవేక్షిస్తున్నట్టు చెప్పారు.
కేంద్ర రాష్ట్ర ప్రభుత్వాలు సమన్వయంతో పని చేస్తూ ప్రత్యేకంగా కోవిడ్ ఆసుపత్రులను,ఐసోలేషన్, ఐసియు పడకలను, క్వారంటైన్ సదుపాయాలను ఏర్పాటు చేసుకున్నాయని ఎప్పుడు ఎలాంటి అవాంఛనీయ సంఘటన జరిగినా ఎదుర్కోవడానికి దేశం సిద్ధంగా వుందని శ్రీ హర్షవర్ధన్ అన్నారు.
రాష్ట్రాలు మరింతగా నిఘా పెంచాలని, వైరస్ క్యారియర్లను గుర్తించి వారికి పరీక్షలు చేసి చికిత్సలు ఇప్పించాలని డాక్టర్ హర్షవర్ధన్ కోరారు. కేసులు నమోదు కాని ప్రాంతాల్లో కూడా ఎవరికైనా ఊపిరి, జలుబు లాంటి సమస్యలుంటే గుర్తించి వారికి ఆయా వైద్య కళాశాలల్లోను, ఆసుపత్రుల్లోను పరీక్షలు చేయించాలని తద్వారా ఎక్కడైనా వైరస్ దాగి వున్నాప్రాధమిక దశలో బైటకు వస్తుందని, తద్వారా సమయానికి వైరస్ వ్యాప్తిని నివారించిన వారమవుతామని డాక్టర్ హర్షవర్ధన్ వివరించారు.
ఆరోగ్య రంగ కార్యకర్తలు వైరస్ బారిన పడకుండా మార్గదర్శకాల ప్రకారం నడుచుకోవాలని సూచించారు. పైనుంచి కిందదాకా అంటే క్షేత్రస్థాయి వరకూ కేంద్ర మార్గదర్శకాలను, సూచనల్ని, సలహాల్ని పాటించాలని అననారు. తమ రాష్ట్రాల్లో చేపట్టిన ఉత్తమ విధానాల గురించి రాష్ట్రాలు వివరించాయి. మొబైల్ టెస్టింగ్ లేబరేటరీలను ఏర్పాటు చేశామని, కంటెయిన్మెంట్ ప్రాంతాల్లో రెండు నెలలకు సరిపోయేలా పలు జాగ్రత్తలు తీసుకున్నామని ఆరోగ్యశాఖ మంత్రులు తెలిపారు. బ్లీచింగ్ పౌడర్ చల్లడం, టెలి మెడిసిన కార్యక్రమ నిర్వహణ ద్వారా ఇతర అనారోగ్య సమస్యలు రాకుండా చూస్తున్నామని అన్నారు.
కోవిడేతర ఆరోగ్య కార్యక్రమాలను నిర్వహించుకోవాలని రాష్ట్రాలకు డాక్టర్ హర్షవర్ధన్ సూచించారు. ప్రజలకు అవసరమైన ఆరోగ్య సేవలు అందించాలని అన్నారు. టీకాలు వేయడం, టీబీ కేసులను గుర్తించి చికిత్స అందించడం, డయాలసిస్ రోగులకు ఇబ్బంది లేకుండా చూసుకోవడం, గర్భిణీలకు తగిన ఆరోగ్య సేవలందించడం..మొదలైన పనులు చేసుకోవాలని అన్నారు. ఆయుష్మాన్ భారత్ కేంద్రాలను ఉపయోగించుకొని ఇతర వ్యాధుల పరీక్షలకు ఉపయోగించుకోవాలని అన్నారు. వెక్టర్ కారణంగా వచ్చే వ్యాధులపై దృష్టి పెట్టాలని చెప్పారు. తమిళనాడు, తెలంగాణ , కర్నాటక రాష్ట్రాల ఆరోగ్యశాఖ మంత్రులతోనే కాదు ఆ రాష్ట్రాల్లోని పలు జిల్లాల కలెక్టర్లతో కూడా డాక్టర్ హర్షవర్ధన్ మాట్లాడారు.
(